જર્સી બદલ્યા બાદ રાહુલે કહ્યું કે, ફુટબોલ મેચોમાં આ પ્રકાર (જર્સી બદલવાની પરંપરા)ની ઘટના ઘણીવાર જોવા મળે છે. હું અને હાર્દિક સારા મિત્રો છીએ. એવામાં અમે વિચાર્યું કે આ જર્સી બદલવાની પરંપરા ક્રિકેટમાં પણ લાવવી જોઈએ. અમે બંને એકબીજાના જર્સી પહેરવા ઈચ્છતા હતા. એકબીજાની જર્સી બદલીને અમને ખૂબ સારું લાગ્યું. જોકે રાહુલે એમ પણ કહ્યું કે મેદાનમાં ઉતરતા જ દોસ્તી પણ સીમિત થઈ જાય છે. તે અમારી વિકેટ લેવા ઈચ્છે છે અને હું સારી બેટિંગ કરવા ઈચ્છું છું.